KLUBI 700
Aitäh, et olete meiega, vaadates saadet "Klubi 700".
Tahan tutvustada teile Brian Price'i.
Brian oli tõeline töönarkomaan,
töötades nädalas 70-90 tundi restoranis kokana.
Lisaks sellele oli ta ka alkohoolik, tarbides iga päev pea 2 liitrit viina.
Kuniks üks päev said selle mõjud ilmsiks,
kui Brian hakkas verd köhima.
Ta teadis, et ta eluviis tapab ta.
Tundsin, et Kristus pole minu poolt,
sest lapsena kirikus käies oli mul tunne,
et mind ei tahetud sinna.
Ja kuna nad ei tahtnud mind sinna,
arvasin, et ka Jumal ei taha, et üldse olemas oleksin.
Brian oli alles väike poiss, kui isa nad maha jättis.
Kogesin põlgust oma bioloogilise isa suhtes,
kuna ta jättis mu maha.
Mõtlesin, miks ma polnud piisavalt hea,
et isa mu maha jättis?
Kogesin oma elus tühimikku.
Midagi oli puudu ja ma arvasin, et viga on minus.
Briani ema kasvatas poja üles ja kasuisa kohtles teda samuti hästi.
Ometi tundis Brian end alati ebakindlana.
Tundsin, et pean olema täiuslik, et mind armastataks,
sest kartsin, et muidu mu kasuisa läheb samuti minema.
Vanemad viisid ta ühte äärelinna kogudusse,
kus käis palju rikkaid inimesi.
Olles pärit keskklassi perest oli Brianil tunne, et ta ei sobi sinna.
See kogudus oli pigem rikastele ja paremal järjel olevatele inimestele
ja mulle tundus, et Jeesus ei hooli minust.
Väiksena narriti Brian'it koolis tihti.
Kuid mida vanemaks ta sai, seda enam kasvas ka ta viha.
Mida enam mind narriti,
seda enam elasin seda teiste peal välja.
See kuidagi nagu toitis mind.
Sattusin pidevalt kaklustesse, pekstes kord ühe mehe pea segi.
Mingil hetkel liitus Brian ühe gängiga.
Tundsin kuuluvustunnet. Olime seal kõik üheskoos katkised.
See oli koht, kus mul oli luba väljendada oma viha ja raevu.
Brian'it arreteeriti mitmeid kordi
ja ta istus kinni nii noorte kui täiskasvanute vanglas.
Sattusin pidevalt jamadesse, sest liikusin vales seltskonnas.
Ajaks, mil olin 14-aastane, olin juba kinni istunud
ja tarbisin nii tablette, kokaiini kui marihuaanat.
Mingil hetkel sai Brian tööle kohalikku restorani
ja ta gängielu jäi vaikselt tahaplaanile.
Joomine aga mitte.
Käisin igal õhtul klubis, kus jõin erinevat kraami.
2 liitrit viina oli miinimum.
Olin täistuuridel toimiv alkohoolik.
Töötasin kuumas köögis 12 h päevas ja 70-90 h nädalas.
Mul oli pudel igas kohas varuks - koridoris, köögis, laos, õues.
Mul olid pudelid kõikjal.
Tänu alkoholisõltuvusele tekkis Brianil sisemine verejooks.
Lisaks sellele oli tal palju teisigi terviseprobleeme.
Mõistsin, et olen murdumisele väga lähedal.
Oli selge, et miski annab kusagilt järgi.
Brian veetis 2014. aastal aega koos oma ema ja kasuisaga.
Koju jõudes oli midagi muutunud.
Olin just jõudnud tagasi puhkuselt koos vanematega,
keda ma polnud pikka aega näinud.
Ja korraga ma mõistsin, et mul pole mingeid mälestusi.
Vaatasin tagasi oma elule
ja mul polnud sellest mingeid mälestusi.
Alkohol ja narkootikumid olid röövinud kõik,
nii et ma ei mäletanud midagi oma elust.
Oksendasin iga päev verd,
mistõttu teadsin, et mul pole enam kaua elada.
Seetõttu tahtsin, et see lühike aeg, mis mul veel on,
saaks veedetud meeldejäävalt koos vanematega.
See oli esimene kord elus, kus mulle jõudis kohale,
et nii nemad kui mina oleme surelikud.
Istudes üksinda diivanil
palus Brian esimest korda peale lapseeas palutud palveid.
Hüüdsin Jeesuse poole ja palusin, et Ta tuleks mu ellu.
Ja sel samal hetkel Ta ka tuli.
Kogesin, kuidas Ta võimas käsi sirutus mu südamesse
ja pigistas sealt välja kogu kurjuse ning viha.
Võttes lõpuks ometi Jeesuse vastu kui oma Issanda ja Päästja,
kogesin ka Tema ligiolu oma elus.
Otsekui üks võimas vägi tabas mind, mida on raske isegi kirjeldada.
Olin kui mässitud armastuse sisse.
Tol samal hommikul sai Brian alkoholismist vabaks
ja ta tervis hakkas paranema.
Valasin kraanist alla iga viimse kui tilga alkoholi,
mis mul kodus oli.
Viskasin ära kõik uimastid, mis mul olid,
sest kõik mu sõltuvused olid kadunud ja tundsin end koheselt puhtana.
Tundsin, otsekui olin seebivahuga puhtaks uhutud.
Tundsin end kui uue inimesena.
Tundsin, et olen saanud uue alguse.
Jumal vabastas Brian'i ka ta vihast
ja aitas tal andestada oma isale.
Andestus oli ainus asi, mis aitas mul edasi liikuda.
Ma ei saanud enam hoida kinni põlgusest ja vihkamisest
ja mul polnud seda ka tarvis.
Tundsin end Kristuses terviklikuna.
Brian ütleb, et Jumal aitab tal jätkuvalt kasvada usus
ja täna on ta metodisti koguduse pastoriks
Rogeris, Texases.
Kristus oli see käsi, mis sirutus mu elu kõige pimedamasse soppi,
mu häbi ja valu sisse
ja tõmbas mind sealt välja.
Ja täna on Ta kutsunud mind olema selleks käeks teistele,
et sirutuda nendeni, kes on kaotsis oma pimeduse keskel.
Kes on kaotsis oma sõltuvuste ja valude keskel.
Jeesus on kutsunud mind
olema Tema käed ja jalad maailma jaoks,
et peegeldada neile Kristuse armastust.
Kujutaksid sa ette,
kuidas Jumal sirutab oma käe, et pigistada kõik halb sinust välja?
Siin oli mees, kes tarbis päevas enneolematu hulga alkoholi.
Ta keha oli hävitatud ja ta oli ka vihast läbi imbunud,
kuid Jumal sirutus ta poole ja pigistas selle kõik temast välja.
Jumal on võimeline seda tegema.
Seetõttu ongi Piiblis öeldud,
et kes iganes on Kristuses, on uus loodu -
kõik vana on möödas ja uus on tekkinud.
Sa võid saada täiesti uue elu
ja saada lahti kõigest jamast oma elus!
Võimalik, et su isa ei kohelnud sind hästi
ja su ema hülgas su ega armastanud sind.
Võib-olla su abikaasa oli truudusetu
või sa ei saanud töö juures väljateenitud ametikõrgendust.
Elus juhtub nii mõndagi,
mis võib põhjustada kibestumist ja vihkamist,
kuid Jumal saab teha sinust uue inimese,
kõrvaldades kogu vihkamise ja meelehärmi
ning korraga on kõik kui uus.
See on see, mida Piibel ütleb - kõik saab uueks.
Kui keegi on Kristuses, siis ta on uus loodu.
Tahaksid sa seda? Tahaksid sa olla kui uus inimene?
Milleks siis hoida kinni kõigest jamast oma elus?
Milleks hävitada end alkoholiga?
Milleks kogeda kohutavaid psühhoose,
millel on samuti hävitav mõju?
Milleks loobuda erinevatest võimalustest,
mille abil olla keegi ja tunda rõõmu elust?
Tunda rõõmu päikesetõusust ja loojangutest,
lilledest, puudest ja murust.
Tunda rõõmu selle maailma ilust.
Tundkem ometi rõõmu sellest!
Vaadakem kõike Jeesuse Kristuse silmade läbi.
Kui seda soovid, siis palu koos minuga just praegu.
Tahan juhtida sind väga lihtsasse palvesse,
mistõttu palveta koos minuga kummardades oma pea palveks.
Korda minu järel ja mõtle seda kogu oma südamest.
Kui tahad kogeda midagi väga imelist -
kui üht õnnistuste plahvatust,
siis palve kaudu on see kogetav.
Nii et kummarda oma pea palveks ja palu minu järel:
Jeesus.
Just nii, ütle: Jeesus,
ma tean, et Sa surid minu eest, et Sa tõusid surnuist ja oled elav.
Nii ma siis tulen Su ette, Issand ja tunnistan Sulle oma patud.
Ma tean, et olen patune,
kuid palun, et tuleksid mu ellu ja teeksid minust uue inimese.
Ma annan Sulle oma elu
ja kuulun sellest hetkest alates Sulle.
Ja aitäh, et Sina kuulud ka mulle.
Ma võtan Su vastu ja tänan Sind selle eest.
Ma võtan selle õnnistuse vastu
ja tänan Sind Issand, et lased mul kogeda uuestisündi.
Aitäh Sulle Issand!
Taevainglid rõõmustavad,
kui kasvõi üksainus patune parandab meelt,
nii et kogu taevas rõõmustab hetkel otsuse üle, mille just langetasid.
Maailm vajab kangelasi,
kuid me ei räägi siin üleloomulike võimetega tegelastest.
Saa teada, kuidas äratada üles sinus peituv seesmine kangelane,
kui meiega liitub kõneleja ja raamatute autor Rodney D. Bullard.
Ma tean, mis tunne on olla üksi.
Olla näljane
Tunda hirmu.
Mitte pidada sünnipäevi.
Mitte omada omaenda tuba
või peret, kes oleks sinu oma.
Ma olen orb.
Olen orb.
Olen orb
ja minusuguseid on maailmas sadu miljoneid teisigi.
Sina ja mina aga saame muuta kellegi elu!
Me saame muuta orbude elu.
Palun, et lööksid kaasa.
Toeta organisatsiooni "Orvu tõotus",
pakkudes Aasiast Aafrikani ja Ladina-Ameerikast Euroopani
majutust, toitlustust, haridust, tööalast väljaõpet ja lootust
lastele, kes on üksi või selleks jäämas.
Jeesus ütles, et mida iganes teeme neile vähimate seast,
seda teema Talle.
Palun toeta "Orvu tõotust"
ja armasta mõnda last juba täna.
Nädal tagasi esilinastus film "Tasujad: Igaviku sõda",
mis purustas 640 miljoni dollariga kõik kassarekordid.
Tundub, et inimesed on lummatud superkangelastest,
samas kui me tegelikult vajame igapäevaseid kangelasi.
Vaadake.
Rodney Bullard on kiirrestorani Chick-fil-A
kogukonna arenguprogrammi president.
Ta usub, et igaühe meie sees elab kangelane,
kes vaid ootab võimalust, et midagi muuta.
Me kõik ootame mõnda kangelast, kes nö päästaks me päeva.
Samas aga on mulle selgeks saanud, et hoopis massid päästavad masse.
Igaühe meie sees on kangelane ja võime olla kellegi kangelane.
Oma uues raamatus "Otsitakse kangelasi"
jagab Rodney lihtsaid, aga mõjuvõimsaid viise,
kuidas rakendada oma ande teiste heaks.
Tere tulemast saatesse Rodney Bullard!
Nii tore, et olete meiega!
Tore olla siin. Aitäh, et kutsusite.
Olete kirjutanud võrratu raamatu "Otsitakse kangelasi",
kus te raamatule eessõna kirjutaja
nimetab teid Atlanta alustalaks ja isiklikuks inspiratsiooni allikaks.
Kust te üldse õppisite teiste teenimise olulisust?
Esiteks hindan väga seda eessõna kirjutajat
ja püüan elada selliselt igapäevaselt.
Õppisin teiste teenimist ja andmist oma vanematelt.
Mu isa on pastor ja ema on õpetaja. - Pole siis ime.
Nad kinnitasid mulle iga päev, et küsimus pole minus -
ei minu hariduses ega kogemustes,
vaid selles, kuidas anda elule tagasi.
Seetõttu ka, iga haridus või kogemus, mille olen saanud,
on olnud mõeldud kellegi teise aitamiseks
ja nö kogukonnale tagasi andmiseks.
On huvitav, et töötate Chick-fil-A's,
sest nad seisavad just nende samade väärtuste eest.
Rääkisime sissejuhatuses igapäevastest kangelastest.
Kuidas te üldse kirjeldaks üht kangelast?
Me arvame sageli, et kangelane on keegi suur ja tegija.
"Oo, pean olema miljonär või miljardär!"
või kes ja mis iganes muud,
mis tegelikult ei peegelda üldse kangelast.
Usun, et kangelane on igaüks,
kes tegutseb oma südame veendumuste järgi.
Kui nad näevad, et midagi on valesti või miski puudutab nende südant
ja nad võtavad selles osas midagi ette.
See võib olla kasvõi lihtsalt väike "Tere!"
Mu 1-klassi õpetaja külvas täiega mu ellu.
Kui mul oli raskusi lugemisega, siis ta pühendus mu aitamisele,
olles täiega kangelane mu jaoks.
Elumuutev, kas pole? - On.
Sest te oleks näinud end palju vähem väärtuslikumana,
kui poleks olnud seda õpetajat, kes panustas teisse. - Nii on.
Ja see muutis te elu.
Lugedes te raamatut ja te sirgumise aega,
siis kes oli te esimene kangelane?
See sama õpetaja?
Usun siiski, et mu ema ja isa olid mu esimesed kangelased.
Mu ema panustas minusse igal võimalikul viisil
ja ma väga hindan seda.
Tohutult võimas omada sellist ema.
Milline õnnistus omada teda oma elus.
Kuid mul on olnud mitmeid kangelasi.
Mind on isiklikult kõnetanud Heebrea kirja 12. peatükk,
kus on öeldud, et meid ümbritseb suur tunnistajate pilv.
Nii on ka mind ümbritsenud suur kangelaste pilv -
inimesed, kes on panustanud minusse ja jälgivad mind nüüd kõrvalt.
Olgu siis taevast või siin maa peal.
Nii on mul ka kui kohustus anda tagasi nende panuse eest.
Rääkige pisut ka sotsiaalmeedia kampaaniast,
mida juhite.
Olete tõesti valinud teekonna,
kus julgustada inimesi võtma kangelaslikkus omaks oma elus
Nii on.
Me sotsiaalmeedia kampaania on väga teadlikult korraldatud
ja me tahame selle kaudu julgustada inimesi
kasutama oma 3-meetri raadiust ala.
Üks mu sõber, Craig Allisson, kes on ühes Atlanta koguduse pastor,
räägib sellest,
kuidas mitte igaüks meist ei saa ehk päästa maailma,
kuid kuidas igaüks saab mõjutada iga päev oma 3-meetri raadiust ala.
Nii et me kampaania julgustab inimesi olemaks igapäevaselt nemad ise
ja märkamaks teisi inimesi.
Sõltumata sellest, on nad erinevad või kogevad nad kannatusi -
oluline on luua nendega kontakti.
Võimalusi me 3m raadiuses on enam kui küllaga, kas pole? - On.
Te räägite oma raamatus erinevatest inimestest
ja nende lugudest,
kuid te ka julgustate lugejaid mõtlema nende asja peale
läbi 9 punkti, mis puudutavad kangelaslikku südant.
Kogu raamatu tuum tugineb sellele, kuidas olla kangelane.
See on miski, mille kallal igapäevaselt töötada.
Need 9 punkti on osa juhistest, kuidas olla kangelane.
Meie kutsumine ja tõekspidamised on kaks punkti, millest sageli räägin.
Kui mõelda näiteks inimõiguste aktivistile Rosa Parks'ile,
siis teda puudutas see, kui ta nägi, et tema ajastul oli midagi viltu.
Ainus asi, mida ta aga teha sai, oli jääda oma kohale istuma.
See oli ainus asi, mida ta tegi.
Aga samas on ta nimi talletatud ajalukku
selle sammu eest, mille ta tegi.
Ehk siis te räägite sisuliselt teadlikult elamisest. - Just.
Ja sellest, et igal ühel meist on võimalus midagi muuta. - Nii on.
Kust aga alustada?
Näiteks sõbraks olemisest kellelegi.
Lihtsalt olla olemas, kui keegi vajab sõpra.
Raamat tõstatab ka küsimuse:
"Miks on maailmal tarvis, et valaksid oma südame välja?"
Tahan, et igaüks mõistaks,
et meil kõigil on võimalus olla kellegi kangelane.
Kuid veelgi enam - meil on vastutus olla kellegi kangelane.
See ei peaks tõesti olema vaid valik,
kuigi elus paljud asjad on valiku küsimus.
Peaksime siiski selle omaks võtma,
sest seda on nii väga tarvis meie tänases maailmas.
Nii et raamat "Otsitakse kangelasi.
Miks on maailmal tarvis, et valaksid oma südame välja?"
Raamat on tellitav interneti poodidest.
Rodney elab oma elu välja kõige täiega ja erinevatel viisidel.
Meie põhjalikum intervjuu Rodney'ga on leitav me FB'i lehelt.
Suur tänu tulemast! - Aitäh teile!
Ma muide armastan Chick-fil-A toitu. - Tänan! Oli tore.
Järgmisena aga ühe noore naise küsimus Pat'ile.
Kuidas suhtuda neisse, kes väidavad, et nad on kristlased,
aga samas vihkavad täiega neid, kes ei jaga nendega samu vaateid?
Järgmisena teie videoküsimused ja meie vastused.
Iga lapse sees on
kangelane,
juht,
sõber,
keegi, kes aitab,
kes teeb, mis on õige
ja kes unistab kellekski saamisest.
Kuid nad vajavad siiski meie abi.
Mida küll teha?
Mida küll öelda?
Kuidas küll end tunda?
Siin tulebki appi "Superraamat",
pakkudes nii moraalseid kui vaimseid tõdesid
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liituge "Superraamatu" DVD klubiga,
saades osa selle uutest osadest niipea, kui need ilmuvad.
Lisaks veel 2 koopiat teistegagi jagamiseks.
Tellige "Superraamat" juba täna ja vaadake, kuidas imed sünnivad!
Tere tulemast tagasi!
Nüüd on aeg minna te küsimuste juurde,
millest osad on esitatud video teel.
Vaatame siis esimest Cassidy poolt.
Tahtsin küsida, et kuidas tulla kristlasena toime
inimestega, kes väidavad, et nad on ka kristlased,
kuid samas vihkavad kõiki, kes ei jaga nendega samu vaateid?
Eks "Issanda loomaaed ole suur" nagu rahva suus öeldakse.
Apostel Paulus ütles küll, et kui keegi on kristlane
ja puutub kokku inimestega, kes teevad teatud (lubamatuid) asju,
siis ei peaks nendega koos söömagi.
Küsimus polnud selles,
et patustega ei tohtinuks üldse suhelda, aga...
Kui aga keegi väidab end olevat kristlane,
kuid vihkab samas teisi,
siis ka nendega ei tasuks isegi koos süüa.
Sest sa ei saa armastada Jeesust, kui vihkad oma südames teisi inimesi.
See pole lihtsalt võimalik!
Kui su südames aga on selline vihkamine,
jääb sul su usuelus kuskil midagi puudu.
Kuidas siis sellistega toime tulla?
Just nii nagu Paulus soovitas.
Järgmine küsimus tuleb Tedilt.
Üks asi, mis mind pidevalt vaevab, on lõhenenud kogudus.
Lõhenenud konfessioonid
ja ka lahknemised, mis lähtuvad
Jumala Sõna erinevatest tõlgendustest.
Kuhu see kõik viib koguduse ühtsuse teemast lähtuvalt
ja ka koguduse võimest lähtuvalt
täita Jeesuse üleskutset kuulutada evangeeliumi,
et inimesed mõistaksid, et Jeesus on päris
ja nad vajavad Tema päästet.
Taaskord, Paulus ütles, et peame olema usinad
pidama rahusideme kaudu Vaimu antud ühtsust,
kuniks jõuame ka usu ühtsusesse.
Jah, kirikuid ja kogudusi on palju,
kellel igal ühel on oma arusaam
kristlaste ülesvõtmise ja Jeesuse tagasituleku kohta;
selle kohta, mida kogudus ja mehed või naised peaksid tegema.
Meil on oma erinevad arusaamad,
kuid üks, mida saame omada, on Vaimu ühtsus,
mille kaudu ka armastada üksteist.
See ongi see, mida Paulus silmas pidas,
et oleksime usinad pidama Vaimu antud ühtsust,
kuniks saavutame ka usu ühtsuse.
Kuid me pole seda viimast veel saavutanud
ja eeldavasti ei saavutagi,
sest inimesed juba kord on sellised ühes oma erinevate tõlgendustega.
Nii et selles pole midagi kummalist.
Nii on sajandeid olnud ja nii jääb ka edaspidi.
See on huvitav, et kui Jeesus palvetas me eest,
siis see on see, mida Ta palus - et me oleksime üks.
Ühtsuses pole midagi võimatut.
Olen öelnud me ülikoolis, et kui oleme milleski ühel meelel,
siis meil on üks meel ja üks hääl ja selle läbi on kõik võimalik.
Üheskoos on kõik võimalik,
samas kui omavahel lõhenenud koda ei jää püsima.
Nii lihtne see ongi.
Järgmine küsimus tuleb Allie'lt.
Mida te arvate globaalsest soojenemisest
ja on see üldse olemas?
Olgem ausad, oleme paisanud õhku rohkelt süsinikdioksiidi.
Sellest tingituna esineb rohkelt udu ja õhu saastatust.
Pekingis näiteks on vaevu võimalik hingata.
Sealne õhk on nii halb, et sa saad vaevu hingata.
Nii et jah, õhusaastatus on igati olemas.
Meil oli hiljaaegu üks saatekülaline,
kes käsitleb oma raamatus globaalse soojenemise teemat.
Kuna maailm aga muutub külmemaks,
on loobutud globaalsest soojenemisest rääkimisest
ja seda nimetatakse nüüd kliimamuutuseks.
Ma pean seda pigem kui uskumuseks ja mitte tõelisele teadusele tuginevaks.
Jah, meil tuli me külalisega juttu, et temperatuur Marsil on tõusmas,
kuid samas pole Marsil ei autosid ega ka lennukeid,
mistõttu see soojenemine peab olema tingitud päikesest.
Marsi suhestumine päikesega tingibki temperatuuri tõusu Marsil.
Nii et see kõik on paljuski seotud päikesega -
selle erinevate osade ja liikumisega.
Kuid minnes nüüd asja tuumani,
siis globaalse soojenemise teema kätkeb endas ühiseid jõupingutusi
tuua kõige keskpunkti maailma ühtne valitsus,
kes omab ülevaadet ja võimu kogu tootmise üle maailmas.
Seda kõike aga tehakse nö kliimamuutuse katte all
ja seetõttu on tegu pettusega.
Veel ühe vaataja kiri.
"Luuka 17:3 ütleb laiendatud tõlkes:
"Kui ta parandab meelt ja muudab end, anna talle andeks."
Seega, kui keegi on sind täiega petnud,
kuid ei mõista ega kahetse oma eksimust
ega ole ka meelt parandanud ja oma käitumist muutnud,
samas aga on tõrjunud eemale kõik sinu püüded konflikti lahendada
ja jätkab sinu vastu tegutsemist,
siis kas see tähendab, et talle ei pea andestama?
Kas piisab vaid nende ja lahenduse eest palumisest,
tegeledes andestusega hiljem?"
Miks te peaks laskma kellegi tegevusel mõjutada end?
Teil on oma elu ja suhe Jumalaga,
mistõttu see, mida nad teevad, on nende ja Jumala vaheline asi
ja te ei peaks laskma end mõjutada neist.
Kui aga keegi püüab teile pidevalt kaikaid kodaraisse loopida,
pole kuskil öeldud, et te ei võiks kaitsta end.
Te ei pea olema mingi poksikott, keda pidevalt taotakse.
Te ei pea leppima sellise asjaga.
Mis aga puudutab põlguse kandmist oma südames,
siis andke andeks ja ärge kandke seda endas,
sest see kahjustab eelkõige teid ja mitte neid.
Mary: "Ma ei saa aru palverätikute mõttest.
Jagasin hiljaaegu ühe sõbraga ühest murest,
mispeale ta palus oma palvegrupil võida õliga üht palverätikut
ja palvetada selle üle.
Siis aga tõi ta selle mulle.
Ma peaks ju ikka uskuma, et Jumal aitab mind ja mitte see rätik.
Nii ei mõista ma ka, miks peaksin seda rätti kaasas kandma?
Kas selles peitub mingi eriline vägi?"
Apostel Paulusel oli peaside või rätik, kui ta puusepana töötas,
mis nö püüdis ta higi kinni.
Kui ta selle räti peast võttis ja selle üle palvetas,
said inimesed selle räti kaudu terveks.
See on see, kust see idee on pärit.
Samas ma pole kindel,
kui palju sama väge on neis kiriku naistes kui oli Paulusel.
Nende rättide näol pole tegu mingi imeasjadega,
kuid see idee lähtub siis Pauluse higirättidest.
Lõpetuseks aga Johannese 14:14:
"Kui te midagi minult palute minu nimel, siis ma teen seda."
Kõike head!
Isa? - Jah semu.
Mitu 5-sendist on dollaris?
Dollaris on 20 5-sendist.
Kuidas linnud lendavad?
Kas piim muudab mu musklid tugevamaks?
Issi! Kas me läheme peale surma taevasse?
Kas sul on vastused elu tähtsaimatele küsimustele?
Võta ühendust Klubi 700'ga
ja me aitame sul leida vastused elus ette tulevatele küsimustele.
Kui soovid rääkida kellegagi, kes hoolib,
siis meie telefoninõustajad on valmis vastama su kõnele,
nii et helista juba täna!
Tõlge: Anne-Ly Raukas